„Magistrații procurori și magistrații judecători, care sunt garanții Statului de Drept, trebuie să lucreze, iar noi avem obligația să răspundem acestor întrebări. Că maniera este greșită, că se furnizează în continuare date din anchetele penale, nu este treaba mea să judec acest lucru”, a declarat Marian Oprișan.

„Acest lucru trebuie reglementat odată pentru totdeauna de legislația din România și Consiliul Suprem al Magistraturii. Abuzul în serviciu nu există în nicio țară civilizată, cu democrații consolidate în statul de drept. Abuzul în serviciu este o infracțiune de tip sovietic, inspirată din codul penal al fostei URSS”, a mai spus el.